CELEX: 52015PC0469
Language: hu
Date: 2015-10-01
Title: Javaslat A TANÁCS HATÁROZATA az Európai Unió által a Libériai Köztársaság Kereskedelmi Világszervezethez történő csatlakozása tekintetében a WTO miniszteri konferenciáján belül képviselendő álláspont meghatározásáról

EURÓPAI BIZOTTSÁG
            Brüsszel, 2015.10.1.
            COM(2015) 469 final
            2015/0230(NLE)
            Javaslat
            A TANÁCS HATÁROZATA
            az Európai Unió által a Libériai Köztársaság Kereskedelmi Világszervezethez történő csatlakozása tekintetében a WTO miniszteri konferenciáján belül képviselendő álláspont meghatározásáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               Befejező szakaszba érkeztek a Kereskedelmi Világszervezet (WTO) tagjai és a Libériai Köztársaság közötti tárgyalások, melyek a Libériai Köztársaságnak a szervezethez történő csatlakozására vonatkozó feltételekre irányultak. Ezt 8 évig tartó tárgyalássorozat előzte meg, amely akkor kezdődött, amikor a Libériai Köztársaság 2007-ben benyújtotta a WTO-hoz való csatlakozás iránti kérelmét. A csatlakozási feltételek összefoglalása az alábbi 5. pontban olvasható.
            
            
               A Bizottság azzal, hogy a Tanácshoz jóváhagyásra benyújtja a Libériai Köztársaság WTO-csatlakozásának feltételeit, kifejezésre juttatja véleményét, miszerint e feltételek a piacnyitási kötelezettségvállalások kiegyensúlyozott, ám ambiciózus csomagját jelentik, amely jelentős előnyöket fog biztosítani a Libériai Köztársaság és WTO-beli kereskedelmi partnerei számára egyaránt. Libéria csatlakozási kérelmét a WTO Általános Tanácsának a legkevésbé fejlett országok (LDC) csatlakozására vonatkozó iránymutatásának megfelelően bírálták el, és a kérelem vizsgálatakor figyelembe vették a Libériával az AKCS–EU partnerség keretében fennálló általános kétoldalú kereskedelmi kapcsolatokat.
            
            
               •A javaslatnak a szabályozási terület jelenlegi rendelkezéseivel való összhangja
            
            
               
                  A multilateralizmus az uniós kereskedelmi politika központi eleme, és az EU a megfelelő feltételek mellett támogatja a harmadik országok WTO-csatlakozását.
               
            
            
               •A javaslat egyéb uniós politikákkal való összhangja
            
            
               Az EU külső fellépéseivel és fejlesztéspolitikájával összhangban álló javaslat a multilaterális kereskedelmi rendszer részévé teszi Libériát, összhangban a WTO Általános Tanácsának a legkevésbé fejlett országok (LDC) csatlakozására vonatkozó iránymutatásával és figyelembe véve a Libériával az AKCS–EU partnerség keretében fennálló általános kétoldalú kereskedelmi kapcsolatokat.
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               A Tanács az Európai Unió működéséről szóló szerződés 218. cikkének (9) bekezdése értelmében határozatot fogad el a Libériai Köztársaság WTO-csatlakozására vonatkozó feltételek jóváhagyásáról ahhoz, hogy az EU ezt a jóváhagyást hivatalosan is támogatni tudja a WTO előtt.
            
            
               •Szubszidiaritás (nem kizárólagos hatáskör esetén)
            
            
               Tárgytalan. A kereskedelem az EU kizárólagos hatáskörébe tartozik.
            
            
               •Arányosság
            
            
               Tárgytalan. A 218. cikk (9) bekezdése szerinti tanácsi határozatra van szükség.
            
            
               •A jogi aktus típusának megválasztása
            
            
               Tárgytalan. A 218. cikk (9) bekezdése szerinti tanácsi határozatra van szükség.
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
         
         
            
               •A jelenleg hatályban lévő jogszabályok utólagos értékelése / célravezetőségi vizsgálata
            
            
               
                  Tárgytalan
               
            
            
               •Az érdekelt felekkel folytatott konzultációk
            
            
               
                  Tárgytalan
               
            
            
               •Szakértői vélemények beszerzése és felhasználása
            
            
               
                  Tárgytalan
               
            
            
               •Hatásvizsgálat
            
            
               
                  Szükségtelen. A 218. cikk (9) bekezdése szerinti tanácsi határozatra van szükség.
               
            
            
               •Célravezető szabályozás és egyszerűsítés
            
            
               
                  A javaslat nem kötődik a REFIT-hez.
               
            
            
               •Alapjogok
            
            
               
                  A javaslat nem érinti az alapjogok védelmét.
               
            
            
               4.KÖLTSÉGVETÉSI VONZATOK
            
            
               
                  A javaslat nincs hatással az uniós költségvetésre.
               
            
            
               5.EGYÉB ELEMEK
            
            
               •Végrehajtási tervek, valamint a nyomon követés, az értékelés és a jelentéstétel szabályai
            
            
               
                  Tárgytalan
               
            
            
               •A javaslat egyes rendelkezéseinek részletes magyarázata
            
            
               A csatlakozási feltételek összefoglalása
            
            
               A kötelezettségvállalások jegyzéke
            
         
         
            
               Áruk (általános)
            
            
               Libéria csatlakozási jegyzékében a végleges lekötött vámtételek átlaga 26,6 %.
            
            
               A mezőgazdasági termékek esetében a végleges lekötött vámtételek 23,6%-os átlagértéke alacsonyabb az ipari termékekre megállapított 27,2%-nál.
            
            
               A végleges lekötött vámtételek többségét Libéria a csatlakozástól kezdődően fogja alkalmazni. 249 vámtarifasor, azaz az ország tarifajegyzékének 4%-a esetében Libéria a végleges lekötött vámtételeket csak 2019-ig hajtja végre.
            
            
               Ezek az átlagos vámszintek nagyon magasak, figyelembe véve Libéria LDC-státuszát, valamint gazdaságának kis méretét és sebezhetőségét.
            
            
               Ipari áruk
            
            
               A nem mezőgazdasági termékekre vonatkozó végleges lekötött vámtételek átlaga 27,2 %.
            
            
               Libéria leköti tarifajegyzékének 100%-át, kötött tarifális kötelezettségeket vállalva valamennyi ipari termékre vonatkozóan.
            
            
               A legmagasabb, 50 %-os vámtételek festékekre, háztartási műanyagokra, egészségügyi papírtermékekre és fabútorokra vonatkoznak.
            
            
               Mezőgazdasági áruk
            
            
               A mezőgazdasági termékek végleges lekötött vámtételeinek átlaga 23,6 %.
            
            
               A legmagasabb, 50 %-os vámtételek a mezőgazdaságban a kakaóbabra, paradicsomketchupra és ásványvizekre vonatkoznak.
            
            
               Szolgáltatások
            
            
               Figyelembe véve az ország LDC-státuszát, Libéria szolgáltatásokra vonatkozó egyedi kötelezettségvállalásokról szóló jegyzéke nagyon átfogó és ambiciózus. Libéria a szolgáltatási ágazatok széles körében vállal piacrajutási és nemzeti elbánásra vonatkozó kötelezettséget, ideértve többek között a szakmai, számítástechnikai és egyéb üzleti szolgáltatásokat, a kommunikációs szolgáltatásokat, az építőipari, forgalmazási, magánoktatási, környezetvédelmi, pénzügyi (biztosítási és banki), magánfinanszírozású egészségügyi és szociális, turisztikai szolgáltatásokat, szabadidős, kulturális és sportszolgáltatásokat, illetve közlekedési szolgáltatásokat (tengeri, belvízi és közúti közlekedési szolgáltatásokat, valamint valamennyi fuvarozási módhoz kapcsolódó kiegészítő szolgáltatásokat).
            
            
               Jegyzőkönyvbe foglalt kötelezettségvállalások
            
            
               A csatlakozási folyamat végső, többoldalú szakaszában a WTO tagjai igyekeztek közösen biztosítani, hogy Libéria kereskedelmi joga és intézményei alapvetően összhangba kerüljenek a WTO szabályaival és megállapodásaival, kiemelve ezeket a munkacsoport jelentésében.
            
            
               Technikai segítségnyújtást és/vagy átmeneti időszakokat kérelmeztek néhány WTO kötelezettségvállalás végrehajtására. Az átmeneti időszakok tekintetében Libériának 2017. augusztus 1-jéig kell biztosítani a teljes mértékű megfelelést a behozatallal vagy a kivitellel kapcsolatos díjakra vagy terhekre, a kereskedelem technikai akadályaira, valamint az állat- és növény-egészségügyi intézkedésekre vonatkozó WTO-kötelezettségekkel. Libéria 2019. augusztus 1-jéig fenntarthat a TRIMs-szel összeegyeztethetetlen néhány beruházásösztönző programot is.
            
            
               2015/0230 (NLE)
            
            
               Javaslat
            
            
               A TANÁCS HATÁROZATA
            
         
         
            
               az Európai Unió által a Libériai Köztársaság Kereskedelmi Világszervezethez történő csatlakozása tekintetében a WTO miniszteri konferenciáján belül képviselendő álláspont meghatározásáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 91. cikkére, 100. cikke (2) bekezdésére, valamint 207. cikke (4) bekezdésének első albekezdésére, 218. cikke (9) bekezdésével összefüggésben,
            
            
               tekintettel az Európai Bizottság javaslatára,
            
            
               mivel:
            
            
               (1)A Libériai Köztársaság kormánya 2007. június 13-án benyújtotta a Kereskedelmi Világszervezetet (WTO) létrehozó Marrakesh-i Egyezményhez történő csatlakozás iránti kérelmét az Egyezmény XII. cikkének megfelelően.
            
            
               (2)A Libériai Köztársaság és a WTO-tagok számára is elfogadható csatlakozási feltételek kidolgozása érdekében 2007. december 18-án létrehozták a Libériai Köztársaság csatlakozásával foglalkozó munkacsoportot.
            
            
               (3)A Bizottság az Unió nevében tárgyalást folytatott azokról a Libériai Köztársaság részéről teljesítendő, a piacnyitásra vonatkozó átfogó kötelezettségvállalásokról, amelyek összhangban állnak a WTO Általános Tanácsának a legkevésbé fejlett országok (LDC) csatlakozására vonatkozó iránymutatásával és amelyek eleget tesznek az Unió kéréseinek, figyelembe véve a Libériai Köztársasággal az AKCS–EU partnerség keretében fennálló általános kétoldalú kereskedelmi kapcsolatokat.
            
            
               (4)Ezeket a kötelezettségvállalásokat belefoglalták a Libériai Köztársaságnak a WTO-hoz történő csatlakozásáról szóló jegyzőkönyvbe.
            
            
               (5)A Libériai Köztársaság WTO-hoz történő csatlakozása várhatóan kedvezően és tartósan hozzájárul a Libériai Köztársaság gazdasági reformfolyamatához és fenntartható fejlődéséhez.
            
            
               (6)A csatlakozási jegyzőkönyvet ezért jóvá kell hagyni.
            
            
               (7)A WTO-t létrehozó egyezmény XII. cikke előírja, hogy a csatlakozás feltételeiről a csatlakozó tagnak és a WTO-nak meg kell állapodnia, és azokat a WTO részéről a WTO miniszteri konferenciája hagyja jóvá. A WTO-t létrehozó egyezmény IV. cikkének (2) bekezdése előírja, hogy a miniszteri konferencia ülései közötti időszakokban ez utóbbi feladatait az Általános Tanács látja el.
            
            
               (8)Ennek megfelelően a Libériai Köztársaság WTO-csatlakozása tekintetében a WTO miniszteri konferenciáján belül képviselendő uniós álláspontot meg kell határozni,
            
            
               ELFOGADTA EZT A HATÁROZATOT:
            
            
               1. cikk
            
            
               Az Európai Unió által a Libériai Köztársaság Kereskedelmi Világszervezethez történő csatlakozása tekintetében a WTO miniszteri konferenciáján belül képviselendő álláspont: a csatlakozás jóváhagyása.
            
            
               2. cikk
            
            
               E határozat az elfogadásának napján lép hatályba.
            
            
               Kelt Brüsszelben, 
            
            
               
                     a Tanács részéről
               
            
         
         
            
               
                     az elnök